11. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. 010/390/ΑΣ 132 της 30 Αυγ../1 Σεπτ. 1994 (ΦΕΚ Β΄ 662) (Διόρθ. σφαλμ. στο ΦΕΚ Β΄ 762/11-101994) Διάρθρωση Μ.Α. Ευρωπαϊκής Ένωσης σε οργανικές μονάδες. Έχοντας υπόψη: 1.Το άρθρ. 5 του Νόμ. 1104/1980 «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και προξενικών Αρχών και ρυθμίσεως άλλων συναφών οργανωτικών θεμάτων» (Α΄ 298). 2.Το άρθρ. 5 παρ. 1 του Νόμ. 1640/1986 «περιαφή εκτελεστηρίου τύπου στις αποφάσεις οργάνων των Ευρωπαϊκών Κοινοτήτων, σύστασης ειδικής νομικής υπηρεσίας για θέματα Ευρωπαϊκών Κοινοτήτων και άλλες διατάξεις» (Α΄ 122). 3.Το Νόμ. 419/1976 «περί Οργανισμού του Υπουργείου Εξωτερικών» (Α΄ 221), όπως έχει τροποποιηθεί και ισχύει. 4.Το άρθρ. 27 του Νόμ. 2081/1922 (Α΄ 154) και το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού. 5.Την υπ’ αριθ. 090/351/ΑΣ.113 (ΦΕΚ 589/τ.Β΄/ 29.7.1994) απόφαση του Πρωθυπουργού και του Υπουργού Εξωτερικών περί καθορισμού αρμοδιοτήτων του Υφυπουργού Εξωτερικών Γιάννου Κρανιδιώτη. 6.Την υπηρεσιακή ανάγκη, αποφασίζουμε: Βασική Διάρθρωση Μονίμου Ελληνικής Αντιπροσωπείας στην Ευρωπαϊκή Ένωση Άρθρ.1.-1.Η Μόνιμη Ελληνική Αντιπροσωπεία στην Ευρωπαϊκή Ένωση διαρθρούται σε οργανικές μονάδες ως εξής: α)Εξωτερικές Σχέσεις και Κοινή Εξωτερική Πολιτική και Πολιτική Ασφάλεια (ΚΕΠΠΑ). β)Οικονομική Πολιτική. γ)Αγροτική Πολιτική. δ)Λοιπές Πολιτικές. ε)Νομικά θέματα - Τρίτος Πυλώνας, θέματα Schengen. στ)Θεσμοί - Ευρωπαϊκό Κοινοβούλιο - ΟΚΕ κ.λπ. ζ)Διοίκηση - Οργάνωση. 2.Στις περιγραφόμενες στην παρ. 1 της παρούσης οργανικές μονάδες ανατίθενται, ως αρμοδιότητες, ενδεικτικά τα εξής θέματα: α)Οργανική Μονάδα Εξωτερικών Σχέσεων και ΚΕΠΠΑ. Θέματα σχέσεων της Ευρωπαϊκής Ένωσης με Τρίτα κράτη, Συμφωνίες Σύνδεσης, Συνεργασίας, Εμπορίου κλπ. Θέματα Ανάπτυξης χωρών ΑΚΕ, σχέσεις με χώρες Μεσογείου, Αν. Ευρώπης, Ασίας, Αφρικής, ΗΠΑ, Ιαπωνίας, Λατ. Αμερικής, Κεντρικής - Ανατολικής Ευρώπης, θέματα διεθνούς εμπορίου, θέματα ΚΕΠΠΑ κλπ. β)Οργανική Μονάδα Οικονομικής Πολιτικής. Θέματα Προϋπολογισμού, Ταμείων, Τραπεζικά, Φορολογικά, Εσωτερικής Αγοράς, Περιφερειακής Πολιτικής Οικονομικής και Νομισματικής Ένωσης κλπ. γ)Οργανική Μονάδα Λοιπών Πολιτικών. Θέματα Μεταφορών, Ναυτιλιακά, Τηλεπικοινωνίες, Κοινωνικά - Εργατικά θέματα, Πολιτιστικά, Ενέργεια, Έρευνα, Καταναλωτές, Παιδεία - Νεολαία, Υγεία, Περιβάλλον κλπ. δ)Οργανική Μονάδα Αγροτικής Πολιτικής. Θέματα Ειδικής Επιτροπής Γεωργίας (CSA), θέματα Γεωργικού Ταμείου, Αλιεία, Αγρονομισματικά κλπ. ε)Οργανική Μονάδα Νομικών θεμάτων. Η μονάδα αυτή στηρίζει νομικά όλα τα θέματα των σχέσεων της Ελλάδος με την Ε.Ε. παρακολουθεί θέματα του Τρίτου Πυλώνα της Συνθήκης της Ε.Ε. και θέματα που έχουν σχέση με την Συμφωνία Schengen. στ.Οργανική Μονάδα «Θεσμοί - Ευρωπαϊκό Κοινοβούλιο - ΟΚΕ κλπ.». Θέματα του Ευρωπαϊκού Κοινοβουλίου, της Επιτροπής περιφερειών της ΟΚΕ, γενικότερα Θεσμικά Θέματα κλπ. ζ)Οργανική Μονάδα Διοίκησης - Οργάνωσης. Η μονάδα αυτή ασχολείται με θέματα διοίκησης και οργάνωσης της ΜΑΕΕ, με θέματα προσωπικού, μισθοδοσίας κ.λπ. Προϊστάμενοι ΜΕΑ και Οργανικών Μονάδων και Αναπλήρωση αυτών Άρθρ.2.-1.Της Μονίμου Ελληνικής Αντιπροσωπείας στις Ευρωπαϊκές Κοινότητες προΐσταται ο Μόνιμος Αντιπρόσωπος. 2.Των οργανικών μονάδων της Μονίμου Αντιπροσωπείας, όπως αυτές περιγράφονται στο άρθρ. 1 της παρούσας απόφασης, δύνανται να προϊστανται και μη διπλωματικοί υπάλληλοι με εξαίρεση τις οργανικές μονάδες Εξωτερικών Σχέσεων και Διοίκησης Οργάνωσης, όπου υποχρεωτικά, προΐστανται υπάλληλοι του διπλωματικού κλάδου με βαθμό τουλάχιστον Συμβούλου Πρεσβείας και Γραμματέως Πρεσβείας αντίστοιχα. Τη θέση «Antici» δύναται να κατέχει επίσης μη διπλωματικός υπάλληλος. (Αντί για τη σελ. 146,01) Σελ. 146,01(α) Τεύχος      Σελ.        Μόνιμες Αντιπροσωπείες 40.Α.η.11 3.Ο ορισμός των προϊσταμένων των οργανικών μονάδων θα γίνεται με απόφαση του Υπουργού ή Υφυπουργού Εξωτερικών αρμόδιου για θέματα Ε.Ο.Κ. Με την ίδια απόφαση θα καθορίζονται οι αρμοδιότητες των προϊσταμένων και θα γίνεται εκχώρηση δικαιώματος υπογραφής. Βασικές αρχές λειτουργίας της ΜΕΑ Άρθρ.3.-1.Ο Μόνιμος Αντιπρόσωπος και ο Αναπληρωτής του μαζί με τους προϊσταμένους των οργανικών της μονάδων αποτελούν το συντονιστικό όργανο της ΜΕΑ και συνέρχονται τουλάχιστον μία φορά την εβδομάδα, υπό την προεδρία του Μονίμου Αντιπροσώπου ή του Αναπληρωτή του, προς ανασκόπηση των θεμάτων και συντονισμό μεταξύ των οργανικών μονάδων. 2.Ο Μόνιμος Αντιπρόσωπος και ο Αναπληρωτής του δύνανται να συστήσουν ειδικές ομάδες εργασίας για τη μελέτη κάποιου συγκεκριμένου θέματος και να ορίσουν τον συντονιστή τους. 3.Οι συνεννοήσεις και οδηγίες των οργανικών μονάδων από και προς τις Κεντρικές Υπηρεσίες θα γίνονται, κατά κανόνα, μέσω του ΥΠ.ΕΞ και μόνον κατά την αντιμετώπιση εκτάκτων και εξαιρετικά επείγουσας φύσης θεμάτων επιτρέπεται η απ’ ευθείας με τις κατά θέμα αρμόδιες Υπηρεσίες επικοινωνία με κοινοποίηση όμως της σχετικής αλληλογραφίας στο ΥΠ.ΕΞ. 4.Καθιερώνεται η λειτουργία βιβλιοθήκης και Αρχείου στην ΜΕΑ Βρυξελλών τα της πρακτικής οργανώσεως των οποίων θα ρυθμισθούν με σχετική εγκύκλιο του Μονίμου Αντιπροσώπου. 5.Ο Μόνιμος Αντιπρόσωπος έχει την ευθύνη για την ευρύτερη δυνατή κυκλοφορία της ενημέρωσης. Οι επικεφαλής των οργανικών ομάδων είναι γενικοί αποδέκτες, εκτός εξαιρέσεων, όλων των εισερχομένων τηλεγραφημάτων. 